**M A R O K O**

836-2022



|  |  |
| --- | --- |
| **31.03.**  **četvrtak** | Okupljanje grupe u splitskoj zračnoj luci u 15,00 sati. Upoznavanje sa voditeljem putovanja, podjela putne dokumentacije i prijava na let za Casablancu u 16,55 sati sa presjedanjem u nekoj od europskih zračnih luka. |
| **01.04.**  **petak** | Dolazak u zračnu luku Mohammed V u Casablanci u 00,45 sati po lokalnom vremenu. Preuzimanje prtljage, ukrcaj u autobus i transfer do hotela. Prijava i noćenje. Kasniji doručak. Odlazak autobusom i pješice u razgled najvećeg marokanskog grada i luke, vožnja bulevarom utemeljitelja neovisnog Maroka kralja Mohammeda V. Suvremeni europski dio grada sagrađen je prema uzancama Corbusierovske arhitekture, a kolonijalni dio grada u hispano – maurskom stilu: park arapske lige – Place Lyautey, katedrale Notre Dame De Lourdes iz francuskog doba, Medina, . . . Organizirani razgled džamije kralja Hasana II., površinom tek nešto manje od one u Meki, čija unutrašnjost može primiti 25 tisuća vjernika. Njen minaret visine 210 metara najviši je na svijetu. Nakon razgleda slobodno vrijeme za osobne programe. Noćenje. |
| **02.04.**  **subota** | Doručak. Ukrcaj u autobus i polazak prema Rabatu, glavnom gradu Maroka. Ovaj grad mediteranskog ugođaja, ujedno je i drugi grad po veličini poslije Casablance. Odlazak do kraljevske palače Dar el Makhzen, parlamenta, ostatak moći dinastije Almohada – nedovršeni Hasanov toranj i mauzolej kralja Mohameda V. Vožnja autobusom kroz francusku četvrt Guartier de Lyocean do srednjovjekovnih gradskih dvora Bab el Rouh te pješački razgled tradicionalne arapske Kazbe Oudaya. Slobodno vrijeme za odmor i kupovinu. Povratak u Casablancu. Noćenje. | | |
| **03.04.**  **nedjelja** | Doručak. Odjava iz hotela. Ukrcaj u autobus i polazak prema Marrakechu. Panoramski razgled grada, prijestolnice dinastije Almoravida iz XI. stoljeća. Šetnja vrtovima Menara, Almohadska džamija Kutubija iz 12 st., čiji je minaret blizanac seviljske Giralde, odlazak do čuvenog trga Djemmaa el Fna – najvećeg trga u Africi. Nakon razgleda polazak prema hotelu. Prijava i smještaj. Kraći odmor. Po želji grupe odlazak u večernju šetnju sa voditeljem putovanja. Povratak u hotel. Noćenje. | | |
| **04.04.**  **ponedjeljak** | Doručak. Odlazak u razgled Marrakecha autobusom i pješice: palača Badi ili Bahia, Saaditske grobnice, posjet berberskoj apoteci uz mogućnost kupnje arganovog i kimovog ulja, raznih vrsta čajeva i začina. Odlazak u razgled St. Laurentova kultnog vrta Jardin Majorelle. Dio poslijepodneva slobodno za osobne programe. Po želji grupe mogućnost organiziranog odlaska na *Fantasia show* sa uključenom večerom. Povratak u hotel. Noćenje. | | |
| **05.04.**  **utorak** | Doručak. Mogućnost organiziranog odlaska na jednodnevni izlet do Essaouire ili „bisera Maroka“, najpopularnijeg grada na marokanskoj obali. Grad je prepoznatljiv po kućama bijelih fasada s plavo obojanim vratima, uskim uličicama živopisnih boja i prekrasnim plažama. Nakon razgleda grada odlazak na ručak u lokalni restoran. Slobodno vrijeme za osobne programe. Povratak u Marrakech. Noćenje. | | |
| **06.04.**  **srijeda** | Doručak. Odjava iz hotela. Slobodno vrijeme za osobne programe. U dogovoreno vrijeme ukrcaj u autobus i polazak za Casablancu. Po dolasku slobodno vrijeme do večere u lokalnom restoranu. Ukrcaj u autobus i polazak prema zračnoj luci Mohammed V. | | |
| **07.04.**  **četvrtak** | Prijava na let za Split u 01,40 sati po lokalnom vremenu sa presjedanjem u nekoj od europskih zračnih luka. Dolazak u splitsku zračnu luku u 13,45 sati. | | |

**CIJENA ARANŽMANA:**

|  |  |
| --- | --- |
| Uplata rezervacije: 2.500,00 kuna  (promjenjiva stavka ovisna o cijeni zrakoplovne karte)  Nadoplata za 1/1 sobu: 1.300,00 kn  Mogućnost obročne otplate | **20 – 24 putnika – 7.890,00 kuna**  **15 – 19 putnika – 8.490,00 kuna** |

**Program uključuje:** prijevoz zrakoplovom na relaciji Split – Casablanca - Split sa presjedanjima u nekoj od europskih zračnih luka, zrakoplovne pristojbe, ručnu prtljagu do 8 kg i putnu prtljagu do 23 kg, prijevoz modernim turističkim autobusom prema programu u Maroku, smještaj u hotelima u Casablanci (4\*) i Marrakechu (4\*) na bazi noćenja sa doručkom, večeru u restoranu u Casablanci na dan povratka, lokalne vodiče i ulaznice za planom razgleda predviđene objekte, voditelja putovanja, lokalnog vodiča cijelo vrijeme boravka u Maroku, troškove autocesta i parkinga, jamčevina za turistički paket aranžman, putno zdravstveno osiguranje, osiguranje od posljedica nesretnog slučaja, zakonom propisan PDV, te organizaciju putovanja.

**Preporuka:** uplata police osiguranja od rizika otkaza putovanja: 220,00 kuna (plativo isključivo kod uplate rezervacije)

**Program ne uključuje**: izlet autobusom u Essaouiru sa uključenim ručkom 75 € i Fantasia show s večerom 65 €, (prijave u agenciji, plaćanje na licu mjesta voditelju putovanja, min.broj prijavljenih putnika 15), dodatne usluge, obroke i izlete koji nisu navedeni programom, troškove osobne prirode, napojnice za lokalne vodiče i vozače

**Napomena:** o uvjetima ulaska i boravka u Maroku molimo informirajte se na službenim stranicama MVEP-a

**OBVEZNA PUTOVNICA** (mora vrijediti 90 dana od datuma izlaska iz Maroka)

**PUTOKAZI SPLIT, Mažuranićevo šetalište 14, tel: 021 / 455-038, R.V. 9,00 – 13,00 sati**

**mob: 099/26 424 26 , www.putokazi-split.com; e-mail:** [**putokazi@yahoo.co.uk**](mailto:putokazi@yahoo.co.uk)

ID COD: HR-AB-21060271971